staadium
టెస్టు క్రికెట్‌కు 140 యేళ్లు 
న్యూఢిల్లీ: ప్రపంచంలోని క్రికెట్‌ అభిమానులకు ఈ రోజు ఎంతో ప్రత్యేకమైంది.అంత ప్రత్యేకత ఏమిటని అంటారా? తొలి టెస్టు జరిగి బుధవారం నాటికి 140 సంవత్సరాలు పూర్తి అవుతుంది. మొదటి టెస్టు 1877 మార్చి 15న ఇంగ్లండ్‌- ఆస్ట్రేలియా మధ్య మెల్‌బోర్న్‌ క్రికెట్‌ మైదానంలో జరిగింది.ఈ మ్యాచ్‌ మార్చి 19న ముగిసింది.ఈ మ్యాచ్‌లో ఆస్ట్రేలియా 45 పరుగులు తేడాతో ఇంగ్లండ్‌పై విజయం సాధించింది.అనంతరం 1977లో ఆస్ట్రేలియాలో వంద సంవత్సరాల పండుగ నిర్వహించారు.ఈ సందర్భంగా 1977 మార్చి 12న మెల్‌బోర్స్‌లోని ఆస్ట్రేలియా- ఇంగ్లండ్‌ మధ్య టెస్టు మ్యాచ్‌ నిర్వహించారు. ఇందులోను ఆసీస్‌ 45 పరుగులు తేడాతో విజయం సాధించింది.2012 అక్టోబరులో ఐసిసి టెస్టు మ్యాచ్‌ల్లో కీలక మార్పులు చేపట్టింది.డే అండ్‌ నైట్‌ టెస్టులను నిర్వహించాలని ప్రతిపాదన తీసుకువచ్చింది.2015 నవంబర్‌ 27న ఆడిలైడ్‌ వేదికగా ఆస్ట్రేలియా-న్యూజిలాండ్‌ మధ్య మ్యాచ్‌ నిర్వహించారు.టెస్టు క్రికెట్‌లో మొత్తం 2,254 మ్యాచ్‌లు ప్రస్తుతం శ్రీలంక- బంగ్లాదేశ్‌తో జరు గుతున్న టెస్టు మ్యాచ్‌తో కలిపి జరిగాయి.ఇప్పటి వరకు ఇంగ్లండ్‌ అత్యధికంగా 983 టెస్టు మ్యాచ్‌లు ఆడగా,351 విజయాలు సాధించింది.ఆ తరువాత స్థానంలో ఆసీస్‌ 799,భారత్‌ 510 మ్యాచ్‌లు ఆడింది. భారత్‌ తొలి టెస్టును 1932 జూన్‌ 25న ఇంగ్లండ్‌తో ఆడింది.ఈ మ్యాచ్‌లో 158 పరుగులు తేడాతో పరాజయం చెందింది. ఇప్పటి వరకు 510 టెస్టులు ఆడిన భారత్‌ 138 మ్యాచ్‌ల్లో విజయం సాధించగా,158 మ్యాచ్‌ల్లో పరాజం చెందగా 213 టెస్టులు డ్రాగా ముగి శాయి. టెస్టు క్రికెట్‌కు 140 సంవత్సరాలైన సం దర్భంగా గూగుల్‌ ప్రత్యేక డూడుల్‌ను రూపొం దించింది.ఈ డూడుల్‌ లో బ్యాట్స్‌మెన్‌,బౌలర్లు, ఫీల్డర్లు కనిపిస్తారు.బ్యాట్స్‌మెన్‌ కొట్టిన బంతిని పట్టుకునేందుకు పీల్డర్లు ప్రయత్నిస్తున్నట్లు గూగుల్‌ ఈ ప్రత్యేక డూడుల్‌ను అందించింది